Source: http://www.erm.ee/et/Muuseumist/Dokumendid/Pohimaarus
Timestamp: 2013-06-19 16:25:21+00:00

Document:
Eesti Rahva Muuseumi põhimäärus - Eesti Rahva Muuseum
Arengukava Dokumendiregister Palgaandmed Sümboolika
Vastu võetud kultuuriministri 23. märtsi 2009. a määrusega nr 6 (RTL 2009, 29, 372), jõustunud 29.03.2009Muudetud järgmise määrusega (kuupäev, number, avaldamine Riigi Teatajas, jõustumise aeg):27.05.2010 nr 2 (RT I 2010, 30, 153) 1.07.2010Määrus kehtestatakse «Vabariigi Valitsuse seaduse» § 43 lõike 5 ja «Muuseumiseaduse» § 6 lõike 1 alusel.
Eesti Rahva Muuseum (edaspidi ERM) on Kultuuriministeeriumi valitsemisalas tegutsev riigimuuseum ja ministeeriumi hallatav riigiasutus. ERM on asutatud 1909. aastal Jakob Hurda mälestuse jäädvustamiseks ja eesti rahvateaduse igakülgseks edendamiseks.
ERM juhindub oma tegevuses seadustest, Vabariigi Valitsuse määrustest ja korraldustest, kultuuriministri määrustest ja käskkirjadest, teistest õigusaktidest ning käesolevast põhimäärusest.
ERM-il on 34 mm läbimõõduga pitsat, millel on väikese riigivapi kujutis ja seda ümbritsev kiri EESTI RAHVA MUUSEUM, kultuuriministri kinnitatud eelarve ning õigusaktidega kooskõlas olev sümboolika – embleem ja lipp.
§ 2. ERM-i asukoht
ERM asub Tartus. ERM-i postiaadress on Veski 32, 51014 Tartu.
§ 3. ERM-i põhiülesanne
ERM-i põhiülesanne on eesti ja teiste soome-ugri rahvaste, samuti Eestis elavate rahvusgruppide ja naaberrahvaste kultuuri kajastava ainese kogumine, säilitamine, uurimine ning üldsusele vahendamine, samuti etnoloogia- ja museoloogiaalase töö edendamine.
ERM:1) kogub süstemaatiliselt ja koostöös teiste asutuste, organisatsioonide ning isikutega kultuuri arengut iseloomustavaid materjale (esemed, fotod, filmid, videomaterjalid, joonised, teatmematerjal jne) nii eestlastelt ja teistelt soome-ugri rahvastelt kui ka Eestis elavatelt rahvusgruppidelt ja naaberrahvastelt ekspeditsioonide, ostude, annetuste ja korrespondentide kaastöö kaudu;2) säilitab, konserveerib ja restaureerib kogutud museaale;3) teeb muuseumikogu baasil teaduslikku uurimistööd, korraldab konverentse, koostab ja kirjastab monograafiaid, muuseumijuhte, katalooge, õppematerjale ning muid muuseumi profiilile vastavaid teaduslikke ja populaarseid väljaandeid, sealhulgas ERM-i aastaraamatut;4) esitab ja vahendab kultuuripärandit avalikkusele näituste, trükiste, loengute, ajakirjanduse, televisiooni, raadio, interneti, avalike ürituste, muuseumipedagoogika jms kaudu;5) teenindab asutusi, organisatsioone ja üksikuurijaid vastavalt kogude kasutamise korrale ja teenuste hinnakirjale;6) juhendab keskmuuseumina metoodiliselt teisi muuseume oma ainevaldkonnas;7) teeb koostööd teiste muuseumide, haridus-, mälu- ning teadus- ja arendusasutustega ning üksikisikutega uurimistöö, museoloogia, näituste, informatsiooni ja väljaannete vahetamise, koolituse jm vallas nii Eestis kui ka rahvusvaheliselt;8) annab konsultatsioone ja teostab ekspertiise muuseumi profiilile vastavate materjalide kohta;9) korraldab etnoloogilise ainese vabatahtlike korrespondentide abil kogumiseks iga-aastase teatmematerjali kogumise võistluse;10) toetab Eesti Rahva Muuseumi Sõprade Seltsi tegevust ja teeb seltsiga koostööd;11) propageerib eesti rahvakultuuri;12) täidab muid ülesandeid, mis on muuseumile pandud seaduse, Vabariigi Valitsuse määruse ja korraldusega või kultuuriministri määruse ja käskkirjaga.
ERM koostab oma arengukava, tegevuskava, aasta tööplaani ning teadustöö ja muu tegevuse plaanid lähtuvalt ERM-i põhiülesandest. Plaanid kinnitab direktor ning esitab need Kultuuriministeeriumile teadmiseks.
ERM-il on õigus osutada ERM-i põhitegevusega seotud tasulisi teenuseid vastavalt kultuuriministri määrusega kehtestatud loetelule.
ERM koordineerib käesoleva põhimääruse § 6 lõike 1 punktis 41 nimetatud struktuuriüksuse kaudu Dr. Fr. R. Kreutzwaldi Memoriaalmuuseumi, Harjumaa Muuseumi, Hiiumaa Muuseumi, Iisaku Muuseumi, Järvamaa Muuseumi, Läänemaa Muuseumi, Mahtra Talurahvamuuseumi, Palamuse O. Lutsu Kihelkonnakoolimuuseumi, Põlva Talurahvamuuseumi, Pärnu Muuseumi, Rannarootsi Muuseumi, Saaremaa Muuseumi, Tartumaa Muuseumi, Valga Muuseumi, Viljandi Muuseumi (edaspidi muuseumid) tegevust käesolevas põhimääruses ja muuseumide põhimäärustes sätestatud ulatuses ja korras.
[RT I 2010, 30, 153 – jõust. 1.07.2010]
§ 4. ERM-i kogu
ERM komplekteerib oma muuseumikogu iseseisvalt. Museaalide arvelevõtmise ja säilitamise eeskirjad kinnitab kultuuriministri kehtestatud korda arvestades ERM-i direktor.
Museaalid moodustavad puutumatu muuseumikogu, mis on jagatud alakogudeks. Museaalide väljaarvamine ja üleandmine toimub vastavalt «Muuseumiseadusele».
Muuseumikogu täiendamise ja museaalide säilitamisega seotud küsimused otsustab peavarahoidja koos teadurite ja koguhoidjatega ning kinnitab direktor. Muuseumikogude täiendamine lähtub ERM-i strateegilisest arengukavast ja sellega kooskõlas olevast kogumispoliitikast.
Muuseumikogu täiendamine ostu teel toimub ostukomisjoni otsusega. Ostukomisjon moodustatakse direktori käskkirjaga.
ERM-i juhib direktor, kes valitakse ametisse avalikul konkursil kuni viieks aastaks. Töölepingu direktoriga sõlmib kultuuriminister.
Direktor:1) juhib ERM-i tegevust kooskõlas käesoleva põhimäärusega ning vastutab ERM-ile pandud ülesannete ning ERM-i tegevust korraldavate õigusaktide täitmise eest;2) kinnitab ERM-i struktuuriüksuste koosseisu ja ametikohtade arvu;3) sõlmib, muudab ja lõpetab töölepinguid ERM-i töötajatega. Ametikohtade täitmisel võib direktor välja kuulutada konkursi;4) määrab töötajate tööjaotuse ja palgad ning kinnitab ametijuhendid;5) esindab ERM-i, sealhulgas sõlmib lepinguid ja teeb muid tehinguid ning volitab selleks vajadusel teisi isikuid;6) käsutab kooskõlas õigusaktidega ERM-i valduses olevat riigivara ja rahalisi vahendeid ning tagab nende sihipärase kasutamise;7) annab käskkirju ja volikirju;8) kinnitab seadustega kehtestatud korras ERM-i töösisekorraeeskirja, valitsusasutuste asjaajamiskorra alustest lähtudes asjaajamiskorra ning muud ERM-i sisesed eeskirjad;9) kinnitab piletite ning muude ERM-i osutatavate teenuste hinnad;10) hoiab ERM-i pitsatit ja määrab kindlaks selle kasutamise korra.
Direktorit asendab tema äraolekul direktori käskkirjaga määratud töötaja.
§ 6. ERM-i struktuuriüksused
ERM-i struktuuri kuuluvad järgmised osakonnad ja allüksused:1) kogude osakond, mille koosseisu kuuluvad esemekogud, arhiiv ja raamatukogu. Kogude osakonna põhiülesanded on esemekogude, etnograafilise arhiivi, korrespondentide vastuste arhiivi, topograafilise arhiivi, sanitaar-topograafilise arhiivi, ERM-i ajaloo arhiivi, joonistekogu, fotokogu ja raamatukogu korrashoid, säilitamine, süstematiseerimine, laenutamine, arvestuse pidamine ning kartoteekide korrashoid; raamatukokku kirjanduse tellimine, ost ja vahetamine, trükis ilmunud erialase info talletamine;2) säilitus- ja konserveerimisosakond, mille koosseisu kuuluvad säilitussektor ja konserveerimislabor. Säilitus- ja konserveerimisosakonna põhiülesanded on museaalide konserveerimine ja restaureerimine, museaalidest koopiate valmistamine; nõustamine muuseumikogude säilitamise, konserveerimise ja restaureerimise küsimustes, muuseumikogude säilitustingimuste tagamine ja kontroll; erialane teaduslik ja metoodiline töö;3) teadusosakond, mille koosseisu kuuluvad teaduspersonal, toimetus, fotolabor ning filmi- ja videostuudio. Teadusosakonna põhiülesanded on eestlaste ja teiste soome-ugri rahvaste, Eestis elavate rahvusgruppide ja eestlaste naaberrahvaste kultuure kajastava ainese kogumine, süstematiseerimine, uurimine ja tutvustamine; etnoloogia- ja museoloogiaalane uurimistöö; teiste soome-ugri rahvaste muuseumide ja muude etnoloogia ning museoloogiaga tegelevate asutuste ja organisatsioonide koostöö arendamine; ERM-i trükiste toimetamine; fototööde ning filmi- ja videotööde korraldamine;4) näituste ja muuseumiõppe osakond, mille koosseisu kuulub müügitalitus. Näituste ja muuseumiõppe osakonna põhiülesanded on näituste kujundamine, ülespanek, tutvustamine, korrashoid ja külastajate üle arvestuse pidamine; näituste inventari ja abivahendite muretsemine ning hooldamine, ERM-i puudutava informatsiooni levitamine; ERM-i avalike ürituste korraldamine; konverentsisaali, kohviku ja muuseumipoe töö korraldamine, nõustamine rahvakultuuri küsimustes; kujundustööde korraldamine;41) omakultuuride osakond, mille põhiülesanded on muuseumide finants- ja tegevusanalüüsi läbiviimise metoodika väljatöötamine ja analüüsi koostamine, muuseumide arengukavade analüüsimine, nende muutmine ja strateegiliste eesmärkide püstitamine, muuseumide näituste-, turunduse, muuseumiõppe ja kommunikatsioonistrateegiate koostamine, koostööl põhinevate arendusprojektide koordineerimine;[RT I 2010, 30, 153 – jõust. 1.07.2010]42) Heimtali koduloomuuseum, mille põhiülesanded on paikkondliku omakultuuri uurimine ja arendamine, rahvusliku käsitöö kogumine, säilitamine ja uurimine, rahvusliku tekstiilikunsti alase õppe-, rakendus- ja arendustegevuse korraldamine;[RT I 2010, 30, 153 – jõust. 1.07.2010] – rakendatakse alates 1.06.20105) majandusosakond, mille koosseisu kuulub Raadi talitus. Majandusosakonna põhiülesanded on, ERM-i varustamine ülesannete täitmiseks vajalike vahenditega; hooldus- ja remonditööde, valve ning tuletõrje korraldamine; turvasüsteemi arendamine; Raadi mõisakompleksi ja kõrvalhoonete korrashoid, hooldamine, väljaarendamine ning rakendamine;6) kantselei, mille koosseisu kuuluvad raamatupidamine ja infotehnoloogiatalitus. Kantselei põhiülesanded on ERM-i raamatupidamise ja finantsarvestuse korraldamine, personalitöö läbiviimine, dokumendihalduse, side- ja infotehnoloogilise teenindamise ning avalike suhete korraldamine.
ERM-i struktuuriüksuste juhtimine, juhtide ülesanded, õigused ja kohustused, alluvus ja asendamine määratakse kindlaks struktuuriüksuste põhimäärustes, mille kinnitab direktor.
§ 7. ERM-i nõukogu
ERM-i põhisuundade kavandamiseks ja töö hindamiseks moodustatakse ERM-i nõukogu (edaspidi nõukogu).
Nõukogul on kuni 9 liiget. Vajadusel võib nõukogu töösse kaasata täiendavaid eksperte.
Nõukogu pädevuse, moodustamise korra ja koosseisu kinnitab kultuuriminister.
ERM-i valduses oleva vara valdamine, kasutamine ja käsutamine toimub «Riigivaraseaduses» või selle alusel kehtestatud korras.
ERM-i tegevust finantseeritakse riigieelarvest, ERM-i põhitegevusega seotud tasuliste teenuste osutamisel saadud vahenditest, toetustest, annetustest ning muudest laekumistest.
ERM-i eelarve kinnitamine ja raha kasutamine toimub õigusaktidega kehtestatud korras.
ERM peab raamatupidamisarvestust ja esitab aruandeid seadusega kehtestatud korras.
ERM-i finantsmajanduslikku, tulemus- ja vastavusauditeid viivad läbi Riigikontroll ja teised selleks volitatud asutused.
ERM-i ümberkorraldamine või tegevuse lõpetamine toimub Vabariigi Valitsuse kehtestatud korras.

References: § 43
 § 6

§ 2

§ 3
 § 6

§ 4

§ 6

§ 7